钦定古今图书集成/历象汇编/岁功典/第105卷 > 《晋书》 > 律历志
## 钦定古今图书集成/历象汇编/岁功典/第105卷 > 《晋书》 > 律历志

推朔置入纪年，外所求，以章月乘之，章岁而一，所得
为定积月，不尽为闰馀。闰馀十二以上岁有闰。以通
法乘定积月，为假积日，满日法为定积日，不尽为小
馀。以六旬去积日，为大馀。命以所入纪，算外，所求年
天正十一月朔日也。

推弦望，加大馀七，小馀五百五十七半。小馀如日法
从大馀，馀命如前，得上弦。又加，得望。又加，得下弦。又
加，得后月朔。其弦、望定小馀四百一以下，以百刻乘
之，满日法得一刻，不尽什之。求分，以课所近节气，夜
漏未尽，以算上为日。